stanford-oval/wikipedia huggingface dataset:
טום הדלסטון
קריירת מועדונים

הדלסטון החל את הקריירה המקצוענית שלו בדרבי קאונטי, וערך את הופעת הבכורה שלו במועדון במחזור הפתיחה של עונת 2003–2004, בתבוסה הביתית 0–3 לסטוק סיטי. למרות התבוסה, הדלסטון נבחר כשחקן המצטיין במשחק.
הוא חתם בטוטנהאם בינואר 2005, תמורת סכום של 2.5 מיליון פאונד, אבל בכל זאת נשאר בדרבי עד לסיום אותה העונה.
הדלסטון הושאל מספר חודשים מעונת 2005–2006 לקבוצת וולבס, בה כבש את שער הליגה הראשון שלו בקריירה, באופן אירוני זה היה במשחק חוץ בדרבי. לאחר שחזר לטוטנהאם, הוא ערך את הופעת הבכורה שלו ב-31 בינואר 2006, בהפסד החוץ של קבוצתו 0–1 לפולהאם. הוא פתח לראשונה בהרכב טוטנהאם, ב-14 בספטמבר 2006, במשחק חוץ נגד סלביה פראג במסגרת גביע אופ"א, בו ניצחה טוטנהאם 0–1. ב-8 בנובמבר 2006 כבש את שערו הראשון בקבוצה נגד פורט וייל במסגרת השלב הרביעי של גביע הליגה שבו כבש צמד, כששערו השני העלה את טוטנהאם לשלב רבע גמר הגביע. ב-17 בדצמבר 2006 כבש את שער הבכורה שלו בליגה בטוטנהאם נגד מנצ'סטר סיטי.
הוא רכש לעצמו מעמד של אחד הכדורגלנים הקשרים הצעירים המבטיחים ביותר בפרמייר ליג במהלך עונת 2006–2007, ואפילו מאמנו בקבוצה, מרטין יול, השווה אותו לאגדת הכדורגל הגרמני פרנץ בקנבאואר.
ב-25 בדצמבר 2006 חתם הדלסטון על חוזה חדש בטוטנהאם לארבע שנים, עד שנת 2011. ב-30 ביוני 2008 חתם על הארכת חוזה משודרגת בטוטנהאם, הפעם לחמש שנים עד שנת 2013. באוגוסט 2013 עבר להאל סיטי. ב-15 ביולי 2017 חזר לאחר 12 שנה לקבוצת נעוריו דרבי קאונטי וחתם לשנתיים.
ב-17 באוגוסט 2021 חתם לעונה אחת בהאל סיטי.
ב-2 באוגוסט 2022 חתם במנצ'סטר יונייטד בתור שחקן ומאמן קבוצת הנוער עד גיל 21.
קריירה בינלאומית

הדלסטון הוא שחקן הרכב קבוע בנבחרת אנגליה עד גיל 21. שיחק פעמיים במהלך אליפות אירופה לנבחרות צעירות ב-2007, עד שקיבל כרטיס אדום שמנע ממנו לשחק בשלבי חצי הגמר וגמר הטורניר.
מאמן נבחרת אנגליה פאביו קאפלו זימן את הדלסטון לסגל הנבחרת הבכירה לקראת משחקי הידידות נגד ארצות הברית וטרינידד וטובגו, אך בשני המשחקים הוא לא שותף ונותר על ספסל המחליפים.
תארים

גביע הפוטבול ליג: 2007/2008
ז'אן אסלבורן

ז'אן אסלבורן (בלוקסמבורגית: Jean Asselborn; נולד ב-27 באפריל 1949) הוא פוליטיקאי לוקסמבורגי, המכהן כשר החוץ של לוקסמבורג, וכן שימש בעבר כמשנה לראש ממשלת לוקסמבורג בין השנים 2004 ל-2013, בתקופת שלטונו של ראש הממשלה ז'אן-קלוד יונקר.
ילדותו

ז'אן אסלבורן נולד בעיר שטיינפורט ב-27 באפריל 1949. ב-1967, לאחר שסיים את לימודיו בתיכון, החל לעבוד במפעל יונירויאל (אנ'). באותה עת החל לגלות מעורבות בתנועת האיחוד המסחרי ונבחר כחלק מהמשלחת הצעירה של הפדרציה של פועלי לוקסמבורג (Lëtzebuerger Aarbechterverband).
ב-1968 החל אסלבורן לעבוד בעיריית לוקסמבורג סיטי כעובד ציבור בטרם חזר לשטיינפורט שנה לאחר מכן, שם גם כן עבד במשרה ציבורית עבור העירייה המקומית.
אסלבורן חידש את לימודיו ב-1976, והוציא תעודת בגרות בהמשך אותה שנה. עם קבלת תעודת הבגרות, הוא התמנה למנהל בית החולים הבין-קהילתי בשטיינפורט, תפקיד בו כיהן עד 2004. באוקטובר 1981 קיבל תואר שני במשפטים מאוניברסיטת ננסי 2.
אסלבורן נבחר לראש עיריית שטיינפורט ב-1982 וכיהן בתפקיד זה עד 2004.
חבר בממשלה

לאחר הבחירות הכלליות שנערכו בלוקסמבורג ב-2004, אסלבורן הצטרף לממשלה והתמנה למשנה לראש הממשלה ושר החוץ וההגירה ב-31 ביולי 2004. הוא המשיך בתפקיד זה לאחר הרכבת הממשלה בידי המפלגה הנוצרית-סוציאלית העממית (CSV) ומפלגת הפועלים הסוציאליסטית של לוקסמבורג (LSAP), ב-23 ביולי 2009. באוקטובר 2012, בתקופת כהונתו, נבחרה לוקסמבורג לראשונה בתולדותיה לחברה לא-קבועה במועצת הביטחון של האומות המאוחדות לשנים 2013–2014. גם לאחר הרכבת הממשלה של המפלגה הדמוקרטית (DP), המפלגה הירוקה ו-LSAP, ב-4 בדצמבר 2013, בעקבות הבחירות ב-20 באוקטובר 2013 המשיך אסלבורן בתפקיד שר החוץ, יחד עם אחריות על העניינים האירופאים, ההגירה והמקלט.
בנובמבר 2023, בעקבות הפסד מפלגתו בבחירות הודיע על פרישה מהחיים הפוליטיים.
עמדות פוליטיות

בספטמבר 2016 קרא להשעות או לסלק את הונגריה מהאיחוד האירופי עקב "ההפרה המאסיבית" של חוקי הקיצוניות של האיחוד, והחשש מפני יחסה להגירה במהלך משבר ההגירה באירופה, עצמאות מערכת המשפט וחופש העיתונות.
במרץ 2018 גינה את הפלישה הטורקית לצפון סוריה במבצע ענף זית נגד הכורדים בסוריה שקיבלו גיבוי מארצות הברית, ואמר כי "זה לא קשור להגנה עצמית יותר", והוסיף שעל טורקיה להתאפק בהתקפותיה על היחידות להגנת העם (YPG). הוא גם העלה את טיעוניו בפני מועצת נאט"ו.
אסלבורן הוגדר על ידי משרד החוץ בישראל כשר החוץ העוין ביותר לישראל באירופה. באפריל 2020, בתגובה ליוזמת סיפוח חלקים מיהודה ושומרון לישראל, הודיע על תמיכה בהצהרת האיחוד האירופי כי אינו מכיר בריבונות ישראל על חבלי ארץ אלו. עוד פורסם כי אסלבורן פועל להובלת מהלך כלל אירופי נגד סיפוח אפשרי ובין היתר הועלתה סברה כי בכוונת מדינות באירופה להכיר במדינה פלסטינית. אסלבורן התנגד להסכמי אברהם בנימוק שאינם מועילים לפלסטינים.
הערות שוליים

1 2 3  איתמר אייכנר, "לא נתגעגע": השר "הכי אנטי-ישראלי באירופה" פורש, באתר ynet, 20 בנובמבר 2023
↑  Exclude Hungary from EU, says Luxembourg's Asselborn, BBC News, ‏13 בספטמבר 2016
↑  Statement by Jean Asselborn following the announcement of the formation of a new government in Israel, The Luxemburg Government, ‏24 באפריל 2020
↑  איתמר אייכנר, חשש בישראל: מדינות אירופיות יכירו ב"מדינת פלסטין", באתר ynet, 16 בפברואר 2020
| --- | --- |
בקרת זהויות :  GND: 1032878193  ISNI: 0000 0004 0285 9492  VIAF: 298820724   WorldCat (עם VIAF): 298820724 
מימין: אסלבורן, ולדימיר פוטין וראש הממשלה של לוקסמבורג ז'אן-קלוד יונקר, 24 במאי 2007
שטח פתוח (צפון אמריקה)

תמרור המציין שטח פתוח בכביש בין מדינתי 10 באריזונה. אחת ממשמעויות התמרור היא כי רכב הפוגע בבקר חייב בנזיקין מול בעל הבקר.
כינוס בקר לקראת הובלתו בקולורדו (1898)
שטח פתוח (באנגלית: Open Range) במערב ארצות הברית ובקנדה, הוא מושג בעל משמעות היסטורית ומשפטית. בהכללה, המושג כולל אזורי בר הניתנים לרעייה על ידי בקר וצאן שניתן לרעות ולשנע בהם מקנה ללא קשר לבעלות על הקרקע. במקום שמתקיימים בו חוקי השטחים הפתוחים, בעלי קרקע הרוצים להרחיק בעלי חיים מרכושם חייבים להקים גדר כדי למנוע את כניסת בעלי החיים; חוק זה תקף גם לכבישים ציבוריים. בקרקעות המצויות באזור שטח פתוח אך הוגדרו כ"אזור עדר" (Herd District) מתהפכת האחריות, וזו מחייבת את בעל הבהמות לגדר אותן או להחזיק אותן בדרך אחרת בשטח שבבעלותו. מרבית מדינות המזרח בארצות הברית ובקנדה מחייבות בעלים לגדר את בעלי החיים שלהם או לרכז אותם בעדר.
מבחינה היסטורית, לחוקים ולמנהגי "השטח הפתוח" הייתה השפעה משמעותית על עיצוב ההיסטוריה והתרבות במערב ארצות הברית, כאשר עדרי בקר גדולים שונעו במהלך המאה ה-19 ותחילת המאה ה-20 בין מדינות הדרום, דוגמת טקסס ובין מדינות הצפון, דוגמת ויומינג ומונטנה. עם המצאת גדר התיל בשנות ה-70 של המאה ה-19 ובמקביל, עם פיתוח אזורי המערב ורישותם בכבישים ובמסילות ברזל הוגבל מאוד השימוש בחוקי השטח הפתוח. עם זאת, בחלק ממדינות מערב ארצות הברית, עדיין שרירה וקיימת הלכת השטח הפתוח, אם כי במגבלות מעשיות רבות.
ג'ודי ויטאקר

| --- | --- |

ג'ודי ויטאקר בכנס "קומיק-קון" בסן דייגו, יולי 2018
 לידה:  17 ביוני 1982 (בת 42) סקלמנת'ורפ, מערב יורקשייר, אנגליה
 מדינה:  הממלכה המאוחדת 
 תקופת הפעילות:  מ-2005
 מקום לימודים:  בית ספר גילדהול למוזיקה ודרמה (2005)  שלי קולג' 
 בן או בת זוג:  Christian Contreras (31 בדצמבר 2008–?) 
 פרופיל ב-IMDb
 
ג'ודי אוקלנד ויטאקר (באנגלית: Jodie Auckland Whittaker; נולדה ב-17 ביוני 1982) היא שחקנית אנגלייה. היא הופיעה לראשונה בסרט "ונוס" בשנת 2006, ומאז הופיעה בין השאר בסרט "החיים האלה" ובסדרות כמו "מראה שחורה", "טס לבית דרברוויל", "ברודצ'רץ'" ובסדרה "דוקטור הו", בה היא גילמה את הדמות הראשית.
ביוגרפיה

ויטאקר נולדה בכפר סקלמנת'ורפ, מערב יורקשייר שבממלכה המאוחדת. היא למדה בשלי קולג' (אנ'). את הכשרתה המקצועית רכשה בבית ספר גילדהול למוזיקה ודרמה, ועם סיום התואר ב-2005 זכתה במדליית זהב.
קריירה

הופעת הבכורה של ויטאקר הייתה בשנת 2005 במחזה "הסערה" בתיאטרון "שייקספיר גלוב". מאז היא מופיעה בקולנוע, בטלוויזיה, ברדיו ובתיאטרון. ב-2007 החליפה, בהתראה של כמה שעות, את קארי מאליגן שחלתה, בתפקיד נינה בהפקת "השחף" של הרויאל קורט. היא הופיעה במחזה לגיוס תרומות בתיאטרון אלמיידה.
התפקיד הגדול הראשון שלה בקולנוע היה כשגילמה את ג'סי / ונוס בסרט "ונוס". ב-2008 השתתפה בעיבוד לרדיו של "Blinded by the Sun" מאת סטיבן פוליאקוף, וגילמה את לידיה בנט בדרמה "Unseen Austen" מאת ג'ודית פרנץ'. ב-2009 הופיעה בסרט "Ollie Kepler's Expanding Purple World", בדרמה של ה-BBC2 "חתונה מלכותית" ובסרט הקצר "Wish 143", שהיה מועמד בטקס פרסי אוסקר ה-83 לפרס הסרט הלייב אקשן הקצר הטוב ביותר.
ב-2010 שיחקה ויטאקר בסרט "The Kid" והשתתפה בסדרה "Accused" של BBC1. ב-2009 הופיעה בקומדיית הפשע האירית "Perrier's Bounty". ב-2011 גילמה את הדמות ויו בעיבוד של ה-BBC לספר "משמרת לילה" מאת שרה ווטרס, וכן שיחקה בסרט הפולחן "השכונה VS חייזרים". ב-2012 כיכבה בסרט המוזיקלי-קומי-דרמטי "Good Vibrations".
ב-16 ביולי 2017 הוכרז כי ויטאקר תגלם את התגלמותו ה-13 של הדוקטור בסדרת הטלוויזיה דוקטור הו.
ויטאקר כיכבה בשלוש עונות של סדרת הדרמה "ברודצ'רץ'", במיני-סדרת ריגול בשם "The Assets", ובדרמה הרפואית "בידיים טובות" של BBC One.
חיים אישיים

בשנת 2008 נישאה ויטאקר לשחקן האמריקאי כריסטיאן קונטרראס. באפריל 2015 נולד לזוג בן.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2006 | ונוס | Venus | ג'סי | מועמדת לפרס ALFS לשחקנית החדשה של השנה מועמדת לפרס הקולנוע הבריטי העצמאי לשחקנית החדשה המבטיחה ביותר מועמדת לפרס סטלייט לשחקנית הטובה ביותר בסרט קומדיה או מוזיקלי |
| 2007 | החיים האלה | This Life + 10 | קלייר | סרט טלוויזיה |
| 2007 | טירוף של קולג' | St Trinian's | בוורלי |  |
| 2008 |  | Good | אן |  |
| 2008 |  | The Shooting of Thomas Hurndall | סופי | סרט טלוויזיה |
| 2008 |  | Consuming Passion | מרי בון | סרט טלוויזיה |
| 2009 |  | Mr. Dorothy | אשתו של מיץ' | דיבוב; סרט קצר |
| 2009 | סוונגלי | Svengali | אלי הברמנית | סרט טלוויזיה |
| 2009 | חתונה לבנה | White Wedding | רוז |  |
| 2009 |  | Swansong: Story of Occi Byrne | בריג'יט ביירן |  |
| 2009 |  | Perrier's Bounty | ברנדה |  |
| 2009 | טירוף של קולג' 2 | St Trinian's 2: The Legend of Fritton's Gold | בוורלי |  |
| 2010 |  | The Kid | ג'קי |  |
| 2010 | חתונה מלכותית | Royal Wedding | לינדה קאדוק | סרט טלוויזיה |
| 2010 |  | Ollie Kepler's Expanding Purple World | נורין סטוקס |  |
| 2011 |  | The Oscar Nominated Short Films 2011: Live Action | מגי |  |
| 2011 | השכונה VS חייזרים | Attack the Block | סם |  |
| 2011 | משמרת לילה | The Night Watch | ויוויאן פירס | סרט טלוויזיה |
| 2011 | יום אחד | One Day | טילי |  |
| 2011 |  | A Thousand Kisses Deep | מיה סלווה |  |
| 2012 | עשן | Smoke |  |  |
| 2012 |  | Good Vibrations | רות' |  |
| 2012 | אפר | Ashes |  |  |
| 2013 |  | Spike Island | Service Station Attendant |  |
| 2013 |  | Hello Carter |  |  |
| 2014 |  | Get Santa |  |  |
| 2014 |  | Emotional Fusebox | אנה |  |
| 2014 |  | Black Sea | כריסי |  |
| 2015 |  | How to Live Yours | אנה |  |
| 2017 | הדרך של מאטי | Journeyman | אמה ברטון |  |
| 2024 |  | That Christmas | גברת וויליאמס | דיבוב |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2006 |  | The Afternoon Play | סם | בפרק "The Last Will and Testament of Billy Two-Sheds" |
| 2006 | רופאים | Doctors | לואיז קלנסי | בפרק "Ignorance Is Bliss" |
| 2006 | דיאל ופסקו | Dalziel and Pascoe | קירסטי ריצ'רדס | בפרק "Fallen Angel" |
| 2008 | טס לבית דרברוויל | Tess of the D'Urbervilles | איזי יואיט | מיני-סדרה |
| 2008 |  | Wired | לואיז אוונס | מיני-סדרה |
| 2009 | השיבה לקרנפורד | Return to Cranford | פגי בל | 2 פרקים |
| 2010 |  | Accused | אמה קרופט | בפרק "Liam's Story" |
| 2011 |  | Marchlands | רות' בואן |  |
| 2011 | מראה שחורה | Black Mirror | פיון | בפרק "תולדות חייך" |
| 2013, 2015 | ברודצ'רץ' | Broadchurch | בת' לטימר | עונה ראשונה (8 פרקים) עונה שנייה |
| 2014 |  | The Assets | סנדרה גריימס |  |
| 2014 |  | The Smoke | טריש טולי |  |
| 2017 | בידיים טובות | Trust Me | קאת' הרדאקר / אלי סאטון | מיני-סדרה |
| 2017– | דוקטור הו | Doctor Who | הדוקטור | הדוקטור ה-13 |
| 2023 | כלואים | Time | אורלה או'רירדן | תפקיד ראשי (עונה 2); 3 פרקים |
| 2023 |  | One Night | טס | תפקיד ראשי; 6 פרקים |
| TBA |  | Toxic Town |  | מיני-סדרה עתידית של נטפליקס |
תפקידים בתיאטרון

| שנה | מחזה | שם באנגלית | תפקיד | הערות |
| --- | --- | --- | --- | --- |
| 2005 | סערה | The Storm | אמפליסקה | מאת אלכסנדר ניקולאייביץ' אוסטרובסקי שייקספיר גלוב |
| 2006 |  | Enemies | נדיה | תיאטרון אלמיידה |
| 2007 |  | A Gaggle of Saints | סו | טרפלגר סטודיוס |
| 2007 |  | Awake and Sing! | הני | תיאטרון אלמיידה |
| 2012 | אנטיגונה | Antigone | אנטיגונה | התיאטרון הלאומי |
הערות שוליים

↑  ynet, לראשונה: אישה בתפקיד "ד"ר הו", באתר ynet, 16 ביולי 2017.
1 2  "Jodie Whittaker: Rise of a venus with her feet on the ground". The Yorkshire Post. 21 במרץ 2013. נבדק ב-27 בינואר 2015. {{cite news}}:  (עזרה)
↑  Leigh Holmwood (2009-09-11). "New BBC drama set to recall 1981 royal wedding | Media". London: The Guardian. נבדק ב-2010-11-27.
↑    Camilla Turner, ‏Doctor Who: Jodie Whittaker becomes 13th Time Lord, urging fans 'not to be scared by my gender', The Telegraph, 17 July 2017
↑  "Dan Sefton's new psychological thriller starring Jodie Whittaker". BBC Media Centre. 26 ביולי 2017. {{cite web}}:  (עזרה)
↑  Leigh Holmwood (18 ביוני 2011). "Jodie Whittaker: 'I work a lot and no one knows who I am'". The Independent. נבדק ב-10 בפברואר 2013. {{cite news}}:  (עזרה)
↑  Glover, Chloe (22 בינואר 2015). "Actress Jodie Whittaker pregnant for first time". Huddeersfield Daily Examiner. נבדק ב-22 בינואר 2015. {{cite news}}:  (עזרה)
↑  Bradshaw, Peter (2013-06-20). "Spike Island – review". The Guardian (באנגלית בריטית). נבדק ב-2020-01-19.
| דוקטור הו |
| --- | --- | --- |
| שחקנים שגילמו את הדוקטור | ויליאם הארטנל • פטריק טרוטון • ג'ון פרטווי • טום בייקר • פיטר דייוויסון • קולין בייקר • סילבסטר מקוי • פול מקגאן • ג'ון הרט • כריסטופר אקלסטון • דייוויד טננט • מאט סמית • פיטר קפלדי • ג'ודי ויטאקר • שוטי גטווה |  |
| שחקנים בולטים שגילמו את המלווים | קרול אן פורד • ג'ין מארש •  דבורה ווטלינג •  אליזבת סליידן • ללה וורד • ג'נט פילדינג • סופי אלדרד • בילי פייפר • ג'ון בארומן • נואל קלארק • קתרין טייט • פרימה אג'ימן • קיילי מינוג • ברנרד קריבינס • קארן גילאן • ארתור דארוויל • אלכס קינגסטון • ג'נה קולמן • מאט לוקאס • פרל מקי • ברדלי וולש |  |
| דמויות | הדוקטור • המלווים • האויבים (דאלקים • המאסטר • סונטארים) |  |
| מושגים | טארדיס • מברג קולי • אדוני הזמן • גאליפריי |  |
| פרקים | הסדרה הקלאסית • הסדרה המחודשת |  |
| ספין-אוף | טורצ'ווד • הרפתקאות שרה ג'יין • Class |  |
| 0 | 1 | 2 |
| --- | --- | --- |
| הקודם: פיטר קפלדי | הדוקטור השלושה עשר  2017 - | הבא: לא ידוע |
| --- | --- |
בקרת זהויות :  NLI: 987011827721305171  BNE: XX5021243  BnF: cb16580448m (data)  GND: 139114084  ISNI: 0000 0001 0654 4744  LCCN: no2007069545  MusicBrainz: 3fed3a6e-559c-4ff9-8b54-10016717c4e3  NKC: xx0223653  NTA: 370789423  SUDOC: 14385268X  VIAF: 58860180   WorldCat (עם VIAF): 58860180
טיים טאוור (רמת גן)

| --- | --- |
מגדל טיים טאוור ומאחוריו מגדל אמות אטריום
מגדל טיים טאוור ומאחוריו מגדל אמות אטריום
 מידע כללי
 סוג:  גורד שחקים
 שימוש:  מגורים
 כתובת:  המעיין 3
 מיקום:  מתחם הבורסה  רמת גן
 מדינה:  ישראל ישראל
 הקמה ובנייה
 תקופת הבנייה:  2012–2016 (כ־4 שנים)
 תאריך פתיחה רשמי:  2016 
 מידות
 גובה:  135 מטר
 קומות:  38
 
 קואורדינטות:  32°04′56″N 34°48′03″E﻿ / ﻿32.082156238131°N 34.800932571483°E﻿ / 32.082156238131; 34.800932571483
  (למפת גוש דן מוגדלת) טיים טאוור(למפת גוש דן רגילה) טיים טאוור(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום טיים טאוור(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום טיים טאוור
 
טיים טאוור הוא מגדל מגורים במתחם הבורסה ברמת גן, המגדל מתנשא לגובה של 135 מטרים ו-38 קומות, ולראשו אנטנה, בבניין יש 194 דירות, בחלוקה לדירות 2–7 חדרים ו-4 מעליות סה"כ.
המגדל הוא המגדל השני בגובהו במתחם הבורסה המיועד למגורים לאחר מגדל המגורים אקסצ'יינג' והשלישי ברמת גן כולה למטרה זו בלבד, המגדל צמוד למגדל אמות אטריום.
המגדל שוכן ברחוב המעיין, בסמוך למחלף ארלוזורוב, באזור המהווה את הגבול בין רמת גן לגבעתיים, מול המגדל שוכנים צמד מגדלי Beyond, המגדלים הגבוהים בישראל נכון לספטמבר 2024 וגם מגדל השחר.
ראו גם

מגדל אמות אטריום
אקסבייר מנפורד

אקסבייר טיילר ג'רום מנפורד (באנגלית: Xavier Tyler Jerom Munford; נולד ב-1 ביוני 1992) הוא שחקן כדורסל אמריקאי המשחק בעמדת הקלע בקבוצת רייר ונציה המשחקת בליגת העל האיטלקית בכדורסל וביורוקאפ.
קריירת תיכונים

אקסבייר מנפורד נולד ב-1 ביוני 1992 בהילסייד, ניו ג'רזי. מנפורד למד בבית הספר המכינה של סנט בנדיקט בניוארק, ניו ג'רזי. בעודו בכיתה י"ב, ב-2009–2010 הוא עזר ל"דבורים האפורות" להגיע לשיא של 26–1 ולמספר 2 בדירוג הלאומי, תוך כדי שהוא קולע 12 נקודות בממוצע למשחק.
קריירת מכללות

בשנתו הראשונה במכללת מיאמי דייד ב-2010–2011 רשם מנפורד ממוצעים של 17.3 נקודות, 2.8 ריבאונדים, 2.4 אסיסטים ו-1.5 חטיפות ב-32 משחקים בהם שיחק. לאחר מכן נבחר מנפורד להיות "רוקי" השנה של ליגת הFCSAA ונבחר לחמישייה הראשונה של הNJCAA, ליגת המכללות של ג'וניור קולג', מכללות קהילתיות ומכללות מדינה. ב-2011, עבר מנפורד למכללה הקהילתית מערב איווה, שם בשנתו השנייה בקולג' העמיד ממוצעים של 16.6 נקודות עבור מערב איווה, והוביל את מערב איווה למאזן שיא של 24-9, בדרך לגמר הNJCAA של אזור 11. מנפורד נבחר באותה שנה ל"אול אמריקן" של הNJCAA.לאחר עונת 2011-2012, חתם מנפורד על מכתב בו הוא מצהיר על כוונתו לעבור לשחק עבור אוניברסיטת רוד איילנד. בעונת 2012–2013 מנפורד נבחר לחמישית העונה של USBWA All-District, לאחר שקלע למשחק 17.4 נקודות, אליהם הוסיף 2.8 ריבאונדים, 1.9 אסיסטים, 1.0 חטיפות, ב-35.4 דקות למשחק. בשנתו האחרונה באוניברסיטת רוד איילנד, במשחק הביתי האחרון שלו, הפך מנפורד לשחקן המהיר ביותר לקלוע מעל 1,000 נקודות עבור אוניברסיטת רוד איילנד. ב-32 משחקים, הוא קלע 16.9 נקודות, חילק 2.4 אסיסטים, לקח 4.0 ריבאונדים בנוסף ל-1.1 חטיפות ב-35.6 דקות בממוצע למשחק.
קריירה מקצוענית > מוטור סיטי קרוז (2014–2016)

מנפורד לא נבחר בדראפט הNBA ב-2014, אך נבחר בסיבוב השלישי של דראפט ליגת הפיתוח (D League) על ידי המיין סלטיקס, אך הועבר בטרייד מאוחר יותר בערב זה למוטור סיטי קרוז. ב-14 בנובמבר ערך את הופעת הבכורה המקצוענית שלו בהפסד 125–127 לטקסס לג'נדס, בו הוא קלע 7 נקודות, להן הוסיף 2 ריבאונדים, 2 אסיסטים וחטיפה ב-10 דקות של משחק. הוא הופיע 51 פעמים במדי מוטור סיטי קרוז, בהם קלע בממוצע 11.5 נקודות, לקח 3.4 ריבאונדים, חילק 2.8 אסיסטים, וחטף 1.0 למשחק. ביולי 2015, הצטרף מנפורד ללוס אנג'לס לייקרס לליגת הקיץ של הNBA. ב-2 בנובמבר 2015, חזר מנפורד למוטור סיטי קרוז. ב-42 משחקים בעונת 2015–2016, שיפר מנפורד את ממוצעיו ל-20.5 נקודות, 4.1 ריבאונדים, 6.4 אסיסטים, 1.0 חטיפות, מה שהקנה לו ב-29 בינואר 2016 מקום בנבחרת המערב של משחק האולסטאר של הD league.
קריירה מקצוענית > ממפיס גריזליס (2016)

ב16 במרץ 2016, חתם מנפורד על חוזה ל-10 ימים עם הממפיס גריזליס, על מנת לעזור לקבוצה עם מספר פציעות שפגעו בקבוצה. יום לאחר מכן, ערך מנפורד את הופעת הבכורה שלו בNBA בהפסד 96-86 למילווקי באקס, כאשר הוא קולע 2 נקודות, אליהן הוסיף ריבאונד ו-2 חטיפות ב-11 דקות בהן הוא עלה מהספסל. ב-27 במרץ 2016 חתם מנפורד על חוזה נוסף ל-10 ימים עם הגריזליס. ב-1 באפריל 2016 קלע מנפורד 12 נקודות בהפסד הקבוצה 95–99 לטורונטו רפטורס. ב-7 באפריל 2016 חתם מנפורד על חוזה רב עונתי עם הגריזליס. ב-25 ביוני 2016 יצאה ממפיס מהחוזה בכך שסירבה להאריך את חוזהו של מנפורד גם לעונת 2016–2017.
קריירה מקצוענית > גרינסבורו סווארם (2016–2017)

ביולי 2016, הצטרף מחדש מנפורד ללוס אנג'לס לייקרס לליגת הקיץ של הNBA. ב-26 בספטמבר 2016 חתם מנפורד בשורות הלוס אנג'לס קליפרס, אך ב-12 באוקטובר נחתך מנפורד מסגל הקליפרס לאחר שהופיע רק בשני משחקי טרום עונה. ב-12 בנובמבר 2016 חתם מנפורד בגרינסבורו סווארם מליגת הפיתוח של הNBA.
קריירה מקצוענית > ברצלונה (2017)

ב3 בפברואר 2017 חתם מנפורד בברצלונה עד לסוף העונה עקב בעיית הפציעות של הקבוצה הספרדית. ב-8 ביוני 2017 הודיעה ברצלונה על סיום החוזה של מנפורד עם הקבוצה.
קריירה מקצוענית > ויסקונסין הרד (2017–2018)

מנפורד הופיע בשני משחקים בליגת הקיץ של הNBA עבור הגולדן סטייט ווריורס. ב-5 באוקטובר 2017 חתם מנפורד בשורות קבוצת הNBA מילווקי באקס.7 ימים לאחר מכן נחתך מסגל מילווקי. ב-15 באוקטובר 2017 שלחו בטרייד הגרינסבורו סוורם את מנפורד ובחירת דראפט מהסיבוב השני לויסקונסין הרד עבור שני בחירות סיבוב ראשון בדראפט 2017 ו-2018.
קריירה מקצוענית > מילווקי באקס (2018)

ב-7 בינואר 2018 חתם מנפורד על חוזה דו צדדי עם המילווקי באקס, ובכך חילק את זמן המשחק שלו בין הבאקס לבין ויסקונסין הרד.
קריירה מקצוענית > סטרג'ונס פוג'יאן (2018)

ב-23 בדצמבר 2018 חתם מנפורד על חוזה עם סטרג'ונס פוג'יאן, קבוצה מליגת העל הסינית, וערך את הופעת הבכורה שלו באותו היום, בה הוא הצטיין עם דאבל דאבל של 28 נקודות, 10 ריבאונדים, 5 אסיסטים וחסימה בניצחון 95–106 של קבוצתו על השאנגחאי שארקס, אבל לפי הדיווחים מנפורד הוחלף על ידי פו ג'טר לאחר 5 ימים.
קריירה מקצוענית > ויסקונסין הרד (2019)

ב-28 בינואר 2019 הודיעה ויסקונסין הרד על החתמתו של מנפורד.
קריירה מקצוענית > דלוור בלו קואוטס (2019–2020)

ב-26 באוקטובר 2019 מנפורד נקרא למחנה האימונים של דלאוור בלו קואוטס מליגת הG League. ב-25 בינואר 2020 קלע מנפורד 34 נקודות, בנוסף ל-7 ריבאונדים, 4 אסיסטים וחטיפה בדרך לניצחון נגד ברמינגהאם סקוואדרון. ב-4 במרץ קלע מנפורד 36 נקודות, בנוסף ל-6 ריבאונדים, 4 אסיסטים ו-2 חטיפות בהפסד 124-108 ללונג איילנד נטס. במהלך עונת 2019–2020, קלע מנפורד 17.9 נקודות, ביחד עם 5.3 ריבאונדים, 5.6 אסיסטים, 1.0 חטיפות בממוצע למשחק.
קריירה מקצוענית > בורסאספור (2020–2021)

ב-2 באוגוסט 2020 חתם מנפורד עם מועדון הכדורסל הטורקי בורסאספור, ששיחק גם במפעל היורוקאפ. בבורסאספור קלע מנפורד 13.4 נקודות לקח 2.6 ריבאונדים וחילק 3.4 אסיסטים בממוצע למשחק.
קריירה מקצוענית > דרום מזרח מלבורן פיניקס (2021–2022)

ב-1 בספטמבר 2021 חתם מנפורד על חוזה לעונה אחת עם דרום מזרח מלבורן פיניקס מליגת הNBL, שם קלע בממוצע 16.6 נקודות, ואליהן הוסיף 4.1 ריבאונדים ו-4.1 אסיסטים בממוצע ב-26 משחקים. מנפורד סיים עם דרום מזרח מלבורן פיניקס את העונה הסדירה במקום ה-6.
קריירה מקצוענית > הפועל תל אביב (2024-2022)

ב-18 ביולי 2022 חתם מנפורד בשורות הפועל תל אביב לקראת עונת הבכורה של הקבוצה במפעל היורוקאפ.ב-22 בינואר 2023, במשחק הדרבי נגד מכבי תל אביב, קלע מנפורד שלשה כ-16 שניות לפני סיום המשחק ובכך העניק להפועל תל אביב ניצחון 95–96 על היריבה העירונית שלה. יומיים לאחר מכן, ב-24 בינואר 2023 הצטיין מנפורד במשחק במסגרת היורוקאפ נגד הקבוצה הטורקית טורק טלקום אנקרה, בו קלע 33 נקודות, כולל שלשת ניצחון 5 שניות לפני סיום המשחק. ב-7 ביולי 2023, הודיעה הפועל תל אביב על הארכת חוזהו של מנפורד לשנתיים נוספות. ב-20 בפברואר 2024 נכשל מנפורד בבדיקת סמים ונמצא חיובי לקנאביס והושעה עד להמשך התהליכים וקביעת עונשו. ב-7 במרץ 2024 החליט בית הדין של איגוד הכדורסל להשעות את מנפורד ל-4 שבועות מרגע ההודעה על ההשעיה שלו בנוסף לקנס של 7500 ש"ח. ב-12 במרץ 2024 הודיעה הסוכנות העולמית נגד סמים בספורט על סיום השעייתו הזמנית של מנפורד.
קריירה מקצוענית > רייר ונציה (2024-הווה)

ב-26 ביולי 2024 חתם מנפורד ברייר ונציה מליגת העל האיטלקית ומהיורוקאפ.
קריירת נבחרות

מנפורד שיחק עם נבחרת ארצות הברית באליפות האמריקות בארגנטינה ב-2017, שם הוא זכה במדליית זהב עם הנבחרת.
הערות שוליים

1 2  מנהלת הליגה, אקסבייר מנפורד, באתר https://www.youtube.com/@WInnerleague, ‏22/1/23
↑  נועה פופלינגר, ‏נשאר אדום: אקסבייר מנפורד האריך חוזה בהפועל ת"א, באתר ערוץ הספורט, 7 ביולי 2023
↑  אפרת עמורבן, מכה להפועל ת"א: אקסבייר מנפורד נכשל בבדיקת סמים והושעה, באתר ynet, 20 בפברואר 2024
↑  אפרת עמורבן, בית הדין: מנפורד יוכל לחזור בשבוע הבא. משך ההיעדרות הסופי ייקבע ע"י WADA, באתר ynet, 7 במרץ 2024
↑  רשמית: ונציה הודיעה על החתמתו של מנפורד, באתר ONE‏, 26 ביולי 2024
קארן

קארן (באנגלית: Karen) הוא כינוי גנאי שמקורו בארצות הברית ונפוץ במדינות נוספות. המונח בא לתאר באופן סטריאוטיפי אישה לבנה בגיל העמידה, ממעמד הביניים, פריבילגית, ממורמרת וגזענית, אשר מרבה לנזוף בנותני שירות, לבוא בדרישות מופרזות, ומעורבת לעיתים רבות בעימותים עם אחרים. בתרבות הפופולרית, "קארן" מתוארת באופן קריקטורי כאישה בעלת דעות קדומות, בעלת תספורת קארה (או קארה-הפוך), ש"דורשת לדבר עם המנהל".
הדימוי השלילי הפך כה דומיננטי, עד שהשם Karen, שהיה שם פופולרי מאוד לבנות בארצות הברית, הפך לנדיר ביותר במתן שם לתינוקת. בכך חצה הכינוי את הגבול אל מעבר מם אינטרנט.
המונח פרץ לתרבות הפופולרית בעקבות אירוע הצפרות בסנטרל פארק במאי 2020 ואירועי המחאה בעקבות רצח ג'ורג' פלויד, וכן בעקבות אירועים שקרו במהלך מגפת הקורונה. כתבה בעיתון הגרדיאן כינתה את שנת 2020 "שנת הקארן".
השימוש הרווח במונח ברחבי המרשתת ממחיש את הפערים החברתיים, המגדריים והתרבותיים, ואת המתיחות הבין-גזעית, הקיימים בארצות הברית.